《送李成白南归适其尊公起官长宪》
明代·卢龙云

赋别江亭未忍闻，旅中那不重离群。羁怀白下同为客，词藻黄离却羡君。

恋阙重逢司马相，还山从勒稚圭文。听莺在处皆求友，念我能忘日暮云。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。